*დანართი N3*

**პროგრამის ფარგლებში სატრანსპორტო საშულებების შეძენა/რემონტის შეზღუდვის საგამონაკლისო შემთხვევები**

პროგრამის 1230 მუხლის მე-6 პუნქტის „ბ“ ქვეპუნქტის შესაბამისად პროგრამის ფარგლებში გაცემული სესხით/სალიზინგო პროექტით სატრანსპორტო საშუალებების შეძენის ან/და რემონტის აკრძალვა არ მოქმედებს:

1) ისეთი სპეციალური სატრანსპორტო საშუალების შემთხვევაში, რომელიც უშუალოდ გამოიყენება საწარმოს ტერიტორიაზე პროდუქციის/მომსახურების წარმოების პროცესში;

2) **49.39.0** – „სხვა სამგზავრო სახმელეთო ტრანსპორტი, სხვა დაჯგუფებებში ჩაურთველი“ ეკონომიკური საქმიანობისას, თუმცა არაუგვიანეს 2026 წლის 30 სექტემბრის ჩათვლით ან/და სანამ ამ საქმიანობის კოდის ფარგლებში ცვლილების შეტანის მომენტიდან დამტკიცებული სესხ(ებ)ის/სალიზინგო პროექტ(ებ)ის ჯამური მოცულობა არ გადააჭარბებს 50 მლნ ლარს. დასახელებული ეკონომიკური საქმიანობის ფარგლებში დასაშვებია მხოლოდ „ტექნიკური რეგლამენტის „სხვადასხვა კატეგორიის ავტოსატრანსპორტო საშუალებების ინსპექტირების პერიოდულობისა და საფასურების“ დამტკიცების თაობაზე“ საქართველოს მთავრობის 2014 წლის 3 იანვრის №37 დადგენილებით განსაზღვრული M3 კატეგორიის 2013 წელს ან მის შემდეგ გამოშვებული ავტოსატრანსპორტო საშუალების შეძენა/რემონტი. აღნიშნული ეკონომიკური საქმიანობით დაშვებულია მხოლოდ საქართველოს ტერიტორიის ფარგლებში რეგულარული სამგზავრო გადაყვანა (გარდა მუნიციპალიტეტის ადმინისტრაციულ საზღვრებში რეგულარული სამგზავრო გადაყვანისა), რომელიც აკმაყოფილებს „საავტომობილო ტრანსპორტის შესახებ“ საქართველოს კანონითა და ამ საქმიანობასთან დაკავშირებული სხვა სამართლებრივი აქტებით განსაზღვრულ მოთხოვნებს.

3) **50.10.0** – „საზღვაო და საკაბოტაჟო სამგზავრო ტრანსპორტი“ და **50.20.0** − „საზღვაო და საკაბოტაჟო სატვირთო ტრანსპორტის“ ეკონომიკური საქმიანობისთვის. დასახელებულ ეკონომიკურ საქმიანობაში დასაშვებია მხოლოდ საქართველოს საზღვაო კოდექსით განსაზღვრული საქართველოს სახელმწიფოს დროშის ქვეშ მცურავი სატვირთო ან/და სატვირთო-სამგზავრო, დიდი გემის შეძენა/რემონტი;

4) ქვემოთ მოცემული ეკონომიკური საქმიანობების შემთხვევაში, თუ სატრანსპორტო საშუალებების (გარდა  „საგზაო მოძრაობის შესახებ“ საქართველოს კანონის შესაბამისად განსაზღვრული მსუბუქი ავტომობილისა) შეძენის/რემონტის ღირებულება შეადგენს პროგრამის ფარგლებში გაცემული სესხის/სალიზინგო პროექტის მთლიანი ღირებულების არაუმეტეს 50%-ს:

|  |  |  |
| --- | --- | --- |
| H | 49.41.0 | სატვირთო საგზაო ტრანსპორტი |
| H | 49.42.0 | გადაზიდვის მომსახურება |
| H | 52.10.0 | დასაწყობება და შენახვა |
| H | 52.21.0 | სახმელეთო ტრანსპორტთან დაკავშირებული მომსახურება |
| H | 52.22.0 | წყლის ტრანსპორტთან დაკავშირებული მომსახურება |
| H | 52.23.0 | საჰაერო ტრანსპორტთან დაკავშირებული მომსახურება |
| H | 52.24.0 | ტვირთის დატვირთვა-განტვირთვა |
| H | 52.29.0 | ტრანსპორტირების სხვა დამხმარე საქმიანობები |

5) ქვემოთ მოცემული ტურისტული ინდუსტრიების შემთხვევაში. აღნიშნულ შემთხვევაში დასაშვებია მხოლოდ იმ სატრანსპორტო საშუალებების შეძენა/რემონტი, რომელთა მართვა/რომლითაც გადაადგილებაც კი დამოუკიდებლად ატარებს ტურისტული ატრაქციის ხასიათს, მათ შორის, საჰაერო ან/და მცურავი საშუალება;

|  |  |  |
| --- | --- | --- |
| I | 55.10.1 | სასტუმროები და განთავსების მსგავსი საშუალებები რესტორნებით |
| I | 55.10.2 | სასტუმროები და განთავსების მსგავსი საშუალებები რესტორნების გარეშე |
| I | 55.20.0 | დასასვენებელი და სხვა მოკლევადიანი განთავსების საშუალებები |
| I | 56.10.0 | რესტორნები და საკვებით მობილური მომსახურების საქმიანობები |
| I | 56.29.0 | საკვებით მომსახურების სხვა საქმიანობები |
| I | 56.30.0 | სასმელებით მომსახურების საქმიანობები |
| R | 93.21.0 | გასართობი პარკების და თემატური პარკების საქმიანობები |
| R | 93.29.0 | გართობის და დასვენების სხვა საქმიანობები |
|  |  | აგრო ტურისტული ობიექტი |